Tram ride round Trondhjem
Channel: Nasjonalbiblioteket
Date: 2021-12-11

Trikken i Trondheim fyller i disse dager 120 år. I denne filmen, som er en av de eldste vi har fra byen, har filmfotografen festet kameraet foran på trikken. 

En britisk filmfotograf som spesialiserte seg på å reise rundt i verden og filme kjente jernbanestrekninger hadde i 1907 tatt turen til Trondheim. Filmen han lagde fikk den norske tittelen «Trondhjem paa Kryds og Tværs» og viser bilder fra sentrale deler av midtbyen som Trondhjems mekaniske værksted, Ravnkloa og Bakke bro. Filmen gikk på kino i Trondheim i 1908.

Takk til Trondheim kino for rettigheter til å vise filmen som er en del av «Trondheim på film», en serie dokumentarfilmer fra Trondheim som er restaurert og digitalisert av Nasjonalbiblioteket.